 DRUŠTVO UPOKOJENCEV PREČNA

 Prečna 93, 8000 Novo mesto

 *Predsednik društva: Drago Sikošek 🕿 041-685-145*

 *e-mail: amaryllis.precna@siol.net*

Številka: 32/1-2025

Datum: 14.7.2025

**V A B I L O**

NA SREČANJE UPOKOJENCEV PZDU-DBK

Spoštovane članice in člani DU Prečna. Vljudno vas vabimo na 21. srečanje upokojencev Pokrajinske zveze društev upokojencev Dolenjske in Bele krajine,

**ki bo v soboto, 9. avgusta 2025, od 9.30. ure**

**dalje na Miklavžu - Gorjanci.**

Začetek srečanja s kulturnim programom bo ob 9.30. uri. Nagovorili vas bodo predsednica PZDU Dolenjske in Bele krajine Cirila Surina Zajc, župan občine Šentjernej Jože Simončič, predsednik Svobodnih sindikatov Slovenije Andrej Zorko, predstavnik ZDUS in direktor hotela Delfin Miloš Milivojević. Organizator bo pripravil bogat kulturni program, v drugem delu programa pa vas bo, tudi za ples, zabaval ansambel iz Bele krajine. Pripravljen bo bogat srečelov.

DU Prečna je na letošnjih, 49. ŠPIU PZDU-DBK osvojilo skupno 1. mesto, (ženske 1. in moški 2. mesto). Prav je, da s svojo prisotnostjo izrazite pohvalo in zahvalo vsem nastopajočim na teh športnih igrah. Pokale za dosežena mesta bosta podelili predsednica PZDU-DBK Cirila Surina Zajc in predsednica KŠRG Milena Iskra, ki bo vse navzoče tudi nagovorila.

**Malica**: za malico, ki bo predvidoma ob 12 uri, si lahko izberete naslednje jedi:

I. Golaž s kruhom in 0,5l vode - 12 €.

II. Mešano meso na žaru, kruh, ajvar, čebula in 0,5l vode - 14 €.

III. Mesna rolada s prebrancem, kruh in 0,5l vode - 15 €

**Prevoz:** avtobusni prevoz bo organiziralo DU Prečna in je za vse prijavljene brezplačen. Odhod avtobusa je iz Prečne ob 8. uri in naprej po ustaljenem voznem redu.

**Prijave:** na srečanje se lahko prijavite svojemu poverjeniku **do petka, 25. julija 2025**. Ob prijavi obvezno navedite, za katero malico ste se odločili in mu zanjo izročite tudi denar. Za izbrano hrano boste na samem prizorišču prejeli bone. Prav tako povejte, ali se boste peljali z avtobusom.

Za odhod avtobusa iz Gorjancev se bomo dogovorili na samem prizorišču.

Udeležba na srečanju upokojencev PZDU-DBK je na lastno odgovornost.

V pričakovanju vaše prijave vas lepo pozdravljamo!

 Predsednik DU Prečna

 Drago Sikošek l.r.